Publication: Magyar Közlöny
Issue: MK-2000-105 (Year: 2000, Number: 105)
Era: 1990-2004
Section: a 29/2000. (X. 27.) BM rendelethez
Paragraph Index: 168

4. A helyi választási iroda feladatai 4.1. Jogi és számszaki szempontból ellenőrzi a beérkezett szavazóköri jegyzőkönyvek rovatainak pontos kitöltését. A hibás jegyzőkönyveket javításra visszaadja a szavazatszámláló bizottságnak. 4.2. A területi választási iroda vezetőjének rendelkezésére figyelemmel az előírt ütemtervnek megfelelően a szavazóköri jegyzőkönyv 1. és 2. példányát haladéktalanul továbbítja az országgyűlési egyéni választókerületi választási irodához. 4.3. A jogorvoslat jogerős elbírálását és számítógépes feldolgozását követően a szavazóköri jegyzőkönyv területi választási irodától visszakapott 2. példánya alapján (7.5. pont) az érintett szavazóköri jegyzőkönyv 3. példányára rávezeti a jogorvoslat kezdeményezését és jogerős eredményét, majd a szavazóköri jegyzőkönyv 2. példányát az országgyűlési egyéni választókerületi választási irodához visszaszállítja. 4.4. A szavazóköri jegyzőkönyvek 3. példányát 90 nap, illetve kifogás esetén — a 90 napot meghaladó elbírálást követően — az ügy jogerős lezárás után irattározza. Az országgyűlési egyéni választókerületi választási iroda feladatai

Source: https://magyarkozlony.hu/hivatalos-lapok/f031b02a33cffddfd4484218dba49bafa2581e97/dokumentumok/73d67500888f95e8d7c6253a64610671e7aec56a/letoltes